Publication: Magyar Közlöny
Issue: MK-2010-172 (Year: 2010, Number: 172)
Era: contemporary
Section: 1. A helyi önkormányzatokról szóló 1990. évi LXV. törvény 33/C. §-ban szabályozott, a polgármesteri tisztség
Paragraph Index: 1076

5. Eltérõ megítélés alá esett az az eljárási kérdés is, hogy a polgármesteri tisztség megszüntetése iránti kereseti kérelemben megjelölt törvénysértések, mulasztások az eljárás során kiterjeszthetõk-e a képviselõ-testület határozatában nem szereplõ, újabb jogsértésekre. Egyes döntésekben a bíróság újabb jogsértések vizsgálatára nem látott lehetõséget (Legf.Bír.Kf.I.27.102/1998.), más ügyekben ugyanakkor ezt megengedhetõnek tartotta (Legf.Bír.Kf.III.37.411/2002.). Az egységes ítélkezési gyakorlat kialakítása érdekében az indítványozó szerint az Ötv. 33/C. § alkalmazásával kapcsolatos jogkérdésekben jogegységi határozat meghozatala szükséges. II. A jogegységi tanács nem nyilvános ülésén a legfõbb ügyész képviselõje a határozat I–IV. pontjaiban foglaltakkal egyetértett. Az V. pontba foglalt értelmezéssel kapcsolatban azzal egyetértett, hogy újabb jogsértésekre csak újabb minõsített többséggel hozott határozat alapján hivatkozhat a képviselõ-testület, de erre csak egy újabb peres eljárás keretei között. III. A Legfelsõbb Bíróság jogegységi tanácsa a határozata meghozatala elõtt áttekintette a vonatkozó lényeges jogszabályi rendelkezéseket.

Source: https://magyarkozlony.hu/hivatalos-lapok/7fc1f0a2dd2efe55a1877e1f4c0fe24ec242f01b/dokumentumok/28f7853484cc198922e043ac248d029c13f372e9/letoltes